Diari Oficial de la Generalitat Valenciana


Sumari del DOGV 8978, del 18-12-2020 (2020/10630)

Notificació de la sentència i acte d'aclariment dictats en el judici verbal número 593/2018.
--------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10889


Organisme emissor
:   Jutjat de Primera Instància i Instrucció Número 5 de Sueca

Tipus de document
:   Edicte

Notificació de la sentència i acte d'aclariment dictats en el judici verbal número 593/2018. [2020/10274]  
En el procediment de judici verbal 593/18, seguit a instàncies de CP Edifici Sevilla II de Cullera, contra María Asunción Gallego Vallejo, s'ha dictat la sentència que, literalment, és com segueix:  
Procediment: judici verbal (250.2) [VRB] - 593/2018.  
Demandant: CP Edifici Sevilla II de Cullera.  
Procuradora: Mariola Tarazona Botella.  
Lletrat: Juan Roig Peyró.   
Demandades: M. Asunción Gallego Vallejo i Manuela Vallejo Bartolomé.  
Sentència número 91/20  
Sueca, 22 de setembre de 2020.  
Lucía Mayordomo Luján, jutgessa del Jutjat de Primera Instància número 5 de Sueca, he vist les actuacions del judici verbal, seguides davant d'aquest Jutjat, amb el núm. 593/2018, en les quals la part demandant ha sigut la CP Edifici Sevilla II; i, la part demandada, M. Asunción Gallego Vallejo i Manuela Vallejo Bartolomé, sobre reclamació de quantitat, i d'acord amb els següents.  
  
«Dispositiva  
Estime la demanda formulada per CP Edifici Sevilla II, contra Manuela Vallejo Bartolomé i María Asunción Gallego Vallejo, sobre reclamació de quantitat, i condemne la demandada a abonar a l'actora la suma de 1.616,08 euros, així com al pagament dels interessos legals i de les costes processals causades.  
Amb imposició de costes a Manuela Vallejo Bartolomé i María Asunción Gallego Vallejo.  
Notifiqueu aquesta sentència a les parts i feu-los saber que, en contra, no s'hi pot interposar cap recurs.  
Expediu i uniu una testimoniança d'aquesta resolució a les actuacions i inseriu-ne l'original en el llibre de sentències.  
Aquesta és la meua sentència, que pronuncie mane i signe.»  
Publicació. La sentència anterior ha sigut donada, llegida i publicada per la jutgessa que la subscriu, mentre celebrava audiència pública en el dia de hui. En done fe.  
Interlocutòria d'aclariment de la sentència de 22 de setembre de 2020  
Sueca, 28 de setembre de 2020.  
S'ha informat de l'existència, en el cos de la sentència, d'un extrem que necessita un aclariment:  
Fets  
Únic. En el cos de la sentència de 22 de setembre de 2020, dictada en aquestes actuacions, es declarava Manuela Vallejo Bartolomé com a demandada i condemnada a l'abonament de 1.616,08 euros.  
Part dispositiva  
Atés tot el que s'ha exposat.  
Decidisc: aclarir la sentència de 22 de setembre de 2020 en el sentit d'eliminar la referència a Manuela Vallejo Bartolomé, en la part dispositiva de la sentència, i mantindre íntegra la resta de la resolució.  
Contra aquesta resolució no es pot interposar cap recurs.  
Així ho ordena, mana i signa Lucía Mayordomo Luján, jutgessa del Jutjat núm. 5 de Sueca i del seu partit judicial.  
Diligència. Seguidament, es fa complir el que s'ha ordenat; en done fe.  
I, atés que es desconeix el parador de la demandada, M. Asunción Gallego Vallejo, expedisc aquest edicte a fi que li valga de notificació en deguda forma.  
  
Sueca, 28 de setembre de 2020.- La lletrada de l'Administració de justícia: M. José Segovia Albarañez.